**Előterjesztés**

**Körmend Város Önkormányzata Képviselő-testülete 2018. május 30-i ülésére**

**Tárgy:** Körmend és Mikrotérsége Köznevelési Intézményfenntartó Társulás hatáskörébe tartozó óvodaátszervezés véleményezése

Tisztelt Képviselő-testület!

A Körmend és Mikrotérsége Köznevelési Intézményfenntartó Társulásnak döntenie kell a fenntartásában működő óvoda (Dr. Batthyányné Coreth Mária Óvoda és Bölcsőde) átszervezésével kapcsolatban az alábbiak okán:

I.

Az Egyházashollósi Tagóvoda 2018. szeptember 1-i hatállyal ki szeretne válni a Dr. Batthyányné Coreth Mária Óvoda és Bölcsőde intézményből, erről döntött Egyházashollós Község Önkormányzata. A kiválás átszervezésnek minősül.

A Társulás az átszervezés feltételéül szabta azt, hogy 2018. május 31-ig Egyházashollós Község Önkormányzata és a Dr. Batthyányné Coreth Mária Óvoda és Bölcsőde megállapodást kössön egymással és az egyházashollósi tagóvodában dolgozó közalkalmazottakkal (óvónők, dada) a közalkalmazottak áthelyezéssel történő továbbfoglalkoztatásáról 2018. szeptember 1-i hatállyal. A megállapodás létrejött, amelyben Egyházashollós Község Önkormányzata vállalta, hogy az általa létrehozandó és fenntartandó új óvodán keresztül továbbfoglalkoztatja az egyházashollósi tagóvodában dolgozó valamennyi közfoglalkoztatottat

A Társulási Tanács felhatalmazta a Tanács elnökét az átszervezés előkészítéséhez szükséges intézkedések megtételére, vélemények kikérésére azzal, hogy 2018. május 31-ig az átszervezéssel kapcsolatos döntési javaslatot a szükséges véleményekkel és a közalkalmazottak áthelyezéssel történő továbbfoglalkoztatásáról szóló háromoldalú megállapodásokkal együtt a Társulási Tanács elé kell terjeszti.

II.

Az átszervezés mások oka a Dr. Batthyányné Coreth Mária Óvoda és Bölcsőde 19 óvodai csoportszámának 18 csoportszámra való csökkentése, mivel az óvodába menő gyerekek számában olyan csökkenés van, ami már indokolttá teszi a csoportszám csökkentését.

A Dr. Batthyányné Coreth Mária Óvoda és Bölcsődében alkalmazotti közössége, nevelő-testülete, valamint a Szülői Szervezetek is éltek véleményezési jogukkal, a kialakított vélemények szerint az átszervezést elfogadják, tudomásul veszik.

Kérem a Testületet, hogy hagyja jóvá a Dr. Batthyányné Coreth Mária Óvoda és Bölcsőde intézmény átszervezését, hogy a Társulási Tanács meghozhassa döntését.

**HATÁROZATI JAVASLAT**

1. Körmend Város Önkormányzata Képviselő-testülete megismerte a Körmend és Mikrotérsége Köznevelési Intézményfenntartó Társulás fenntartásában működő Dr. Batthyányné Coreth Mária Óvoda és Bölcsőde intézmény átszervezésének javaslatát, mely átszervezés célja:

* egyrészről a Dr. Batthyányné Coreth Mária Óvoda és Bölcsőde Egyházashollósi Tagóvodájának 2018. szeptember 1-i hatállyal való kiválása az intézményből
* másrészt a Dr. Batthyányné Coreth Mária Óvoda és Bölcsőde 19 óvodai csoportszámának 18 csoportszámra való csökkentése.

1. Körmend Város Önkormányzata Képviselő-testülete megismerte a Dr. Batthyányné Coreth Mária Óvoda és Bölcsőde alapító okiratát módosító okiratot, és a módosításokkal egységes szerkezetbe foglalt alapító okiratot.
2. Körmend Város Önkormányzata Képviselő-testülete támogatja a Körmend és Mikrotérsége Köznevelési Intézményfenntartó Társulás előtt a Társulás fenntartásában működő Dr. Batthyányné Coreth Mária Óvoda és Bölcsőde intézménynek az előterjesztéshez csatolt alapító okiratot módosító okiratban foglaltak szerint átszervezését, és azt a maga részéről jóváhagyja.

**Bebes István**

**polgármester**